Մակեդոնիայի հրեաների Հոլոքոստի հիշատակի կենտրոն

Մակեդոնիայի հրեաների Հոլոքոստի հիշատակի կենտրոն (մակեդոներեն՝ Меморијален центар на холокаустот на Евреите од Македонија), հուշահամալիր-թանգարան Հյուսիսային Մակեդոնիայի մայրաքաղաք Սկոպիեում։ Նվիրված է 7148 հրեաների Հոլոքոստին և հրեաների պատմությանը Բալկաններում, ովքեր ապրել են ներկայիս Հյուսիսային Մակեդոնիայի տարածքում։ Պատմություն Թանգարանի շինարարությունը սկսվել է 2005 թվականին։ Հուշահամալիր կենտրոնը բացվել է 2011 թվականի մարտի 10-ին՝ 68 տարի անց այն բանից հետո, երբ գերմանական զորքերը մակեդոնացի հրեաներին արտաքսել են Տրեբլինկայի մահվան ճամբար։ Բացման պահին այն այդ տեսակի միայն չորրորդ կենտրոնն է եղել Վաշինգտոնի, Երուսաղեմի և Բեռլինի համանման օբյեկտներից հետո։ Բացմանը ներկա են գտնվել Հյուսիսային Մակեդոնիայի, Իսրայելի և այլ երկրների բարձրաստիճան պաշտոնյաներ, այդ թվում՝ Մակեդոնիայի վարչապետ Նիկոլա Գրուևսկին, նախագահ Գեորգե Իվանովը, Իսրայելի փոխվարչապետ Մոշե Յաալոնը, Չեռնոգորիայի և Ալբանիայի նախագահներ Ֆիլիպ Վույանովիչը և Բամիր Տոպին, Քնեսեթի անդամներ, կրոնական առաջնորդներ և դիվանագետներ։ Ըստ հյուսիսմակեդոնական լրատվամիջոցների՝ թանգարանի կառուցման վրա ծախսվել է 23 միլիոն ԱՄՆ դոլար։ Հիշատակի թանգարանը գտնվում է Սկոպիեի նախկին հրեական թաղամասում, որը հրեա բնակչության առօրյա կենսական կենտրոնն է եղել մինչև հրեաների տեղահանությունը։ Թանգարանը գտնվում է Մակեդոնիայի համար պայքարի թանգարանի հետևում՝ Վարդար գետի ափին։ Գործունեության առաջին երեք օրերի ընթացքում Կենտրոն է այցելել ավելի քան 3000 մարդ։ Թանգարանի ցուցանմուշներուընդգրկված են բեռնատար վագոններից մեկը, որով նացիստները արտաքսել են մակեդոնացի հրեաներին և 500-ամյա Թորայի մագաղաթը։ Ծանոթագրություններ Արտաքին հղումներ Holocaust Memorial Center for the Jews of Macedonia